|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **Programa**  **o I. izmjeni Programa javnih potreba u području predškolskog odgoja i obrazovanja**  **Grada Koprivnice za 2023. godinu** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti  Upravni odje za izgradnju grada, upravljanje nekretninama i komunalno gospodarstvo | |
| Cilj i glavne teme savjetovanja | 1. **Zakonska osnova**   Pravna osnova za donošenje Programa o I. izmjeni Programa javnih potreba u području predškolskog odgoja i obrazovanja Grada Koprivnice za 2023. godinu (u daljnjem tekstu: „Program“) sadržana je u odredbama članaka 2., 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) kojima je uređeno financiranje dječjih vrtića i u odredbi članka 37. Zakona o dadiljama („Narodne novine“ broj: 37/13, 98/19) kojom je propisano subvencioniranje djelatnosti dadilja od strane jedinice lokalne samouprave, a zbog utvrđivanja javnih potreba u području predškolskog odgoja i obrazovanja. Člankom 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) utvrđena je nadležnost Gradskog vijeća Grada Koprivnice za donošenje općih akata.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Navedenim Programom obuhvaćena je djelatnost predškolskog odgoja i obrazovanja, njezini ciljevi i potrebe, osigurana sredstva te načini realizacije istih.  Danas na području Grada Koprivnice djeluju ukupno 5 dječjih vrtića i to: Dječji vrtić „Tratinčica“, Dječji vrtić Centra za odgoj, obrazovanje i rehabilitaciju Podravsko sunce, Dječji vrtić „Igra“, Dječji vrtić „Smiješak“ i Dječji vrtić „Sveti Josip“- Podružnica Koprivnica. U navedenim ustanovama predškolskim odgojem i obrazovanjem obuhvaćeno je oko 1.074 djece jasličke, vrtićke i predškolske dobi, a provode se redovni programi njege, odgoja, obrazovanja, zdravstvene zaštite, prehrane i socijalne skrbi djece predškolske dobi te posebni poludnevni i kraći programi, program predškole i drugi programi važni za razvoj predškolskog odgoja u Gradu Koprivnici.  Ujedno se navedenim Programom osiguravaju i financijska sredstva za sufinanciranje čuvanja, brige i njege djece jasličke i vrtićke dobi u 13 obrta za čuvanje djece koji djeluju na području Grada Koprivnice, a u kojima se usluga pruža za prosječno 115 djece.  U sklopu Programa osigurana su financijska sredstava za sklapanje ugovora za projektiranje i građenje dječjeg vrtića na gradskom području Bajer kao i sredstva za sklapanje i realizaciju ugovora za projektiranje i građenje dječjeg vrtića u naselju Herešin čija su sredstva za provedbu investicije osigurana dijelom u proračunu za 2023.g te u projekcijama proračuna za 2024.g. i 2025.g. Upravnog odjela za izgradnju grada, upravljanje nekretninama i komunalno gospodarstvo koji je ujedno zadužen za pripremu, provedbu i realizaciju navedenog projekta.  Članak 1. mijenja se iznos osiguranih sredstava za navedeni Program te dio koji se odnosi na dječji vrtić na gradskom području Bajer i naselju Herešin. Naime, navodi se da su sredstava potrebna za sklapanje ugovora za projektiranje i građenje dječjeg vrtića na gradskom području Bajer i sredstva za sklapanje i realizaciju ugovora za projektiranje i građenje dječjeg vrtića u naselju Herešin osigurana u proračunu Upravnog odjela za izgradnju grada, upravljanje nekretninama i komunalno gospodarstvo koji je ujedno zadužen za pripremu, provedbu i realizaciju navedenog projekta“.  Članak 2. propisuje gdje će se objaviti ovaj Program i stupanje na snagu.   1. **Potrebna sredstva za provedbu akta**   Sredstva za provedbu Programa o I. izmjeni i dopuni Programa planirana su u Proračunu Grada Koprivnice za 2023. godinu u sklopu aktivnosti A300113, A300112, A300101, A300104, A300105, A300116, A600206, A600209, A300102, A300106, A300111, K400505, K400506 ukupnom iznosu od 9.161.951,00 eura. | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je 16 dana te je bilo otvoreno od 16.05 do 31.05.2023. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  1. lipnja 2023. |